
A V I Z

asupra proiectului de Lege privind aprobarea Ordonanţei de urgenţă a Guvernului nr.42/2006 pentru  completarea Ordonanţei Guvernului nr.11/2004 privind producerea, comercializarea şi utilizarea materialelor forestiere de reproducere


În conformitate cu prevederile art.95 şi  115 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă,  cu proiectul de Lege  privind aprobarea Ordonanţei de urgenţă a Guvernului nr.42/2006 pentru  completarea Ordonanţei Guvernului nr.11/2004 privind producerea, comercializarea şi utilizarea materialelor forestiere de reproducere, trimis cu adresa nr. P.L.- X 603 din  3 iulie 2006, înregistrat  sub nr.31/916 din  3 iulie  2006.


Senatul,  a adoptat acest  proiect  de lege  în şedinţa  din 29 iunie  2006. 


Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege, menţionat  mai sus, în şedinţa din   28 august 2006.


Membrii comisiei au examinat proiectul de lege, expunerea de motive  şi  avizul favorabil al Consiliului Legislativ nr.813/09.06.2006 


În urma dezbaterilor, cu unanimitate de voturi, membrii Comisiei au  hotărât avizarea favorabilă. 
În raport de obiectul şi conţinutul său, proiectul de lege, face parte din categoria legilor ordinare.

